Jelgavā, 2020.gada 28.maijā (prot. Nr.10, 1p.)

**JELGAVAS PILSĒTAS PAŠVALDĪBAS 2020.GADA 28.MAIJA**

**SAISTOŠIE NOTEIKUMI NR.20-25 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

*Izdoti saskaņā ar likuma “Par pašvaldībām” 43.panta trešo daļu, Sociālo pakalpojumu un*

*sociālās palīdzības likuma 35.panta ceturto daļu*

Izdarīt Jelgavas pilsētas pašvaldības 2015.gada 12.novembra saistošajos noteikumos Nr.15-20 “Jelgavas pilsētas pašvaldības pabalstu piešķiršanas noteikumi” (Latvijas Vēstnesis, 2015, 234. nr.; 2016, 28., 41., 191. nr.; 2017, 49. nr.; 2018, 11., 51. nr.; 2019, 46., 258. nr.; 2020, 77. nr.) šādus grozījumus:

1. Izteikt 13.punktušādā redakcijā:

“13. Noteikumu 11.1.-11.4., 11.6. un 11.7.apakšpunktā minēto pašvaldības pabalstu piešķir Latvijas Republikas normatīvajos aktos noteiktajā kārtībā, izvērtējot ģimenes (personas) ienākumus un materiālo stāvokli, izņemot daudzbērnu ģimenēm noteikumu 11.1., 11.2., un 11.4.apakšpunktā minēto pašvaldības pabalstu.”.

1. Izteikt 14.punktu šādā redakcijā:

“14. Noteikumu 11.5. un 11.8.–11.15.apakšpunktā minētos pašvaldības pabalstus piešķir, neizvērtējot pabalsta pieprasītāja ienākumus un materiālo stāvokli.”.

1. **Izteikt VII.nodaļu šādā redakcijā:**

**“VII. Pabalsts pilsētas sabiedriskā transporta braukšanas maksas segšanai**

36. Pabalstu pilsētas sabiedriskā transporta braukšanas maksas segšanai 100% (viens simts procentu) apmērā no braukšanas maksas piešķir:

36.1. bērnam bārenim un bez vecāku gādības palikušajam bērnam, kā arī pilngadību sasniegušajam bērnam bārenim līdz 24 (divdesmit četru) gadu vecuma sasniegšanai, kurš mācās kādā no [Izglītības likumā](https://likumi.lv/ta/id/50759-izglitibas-likums) noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē, nepārsniedzot 5 (piecus) braucienus dienā, izmantojot autorizācijai sabiedriskajā transportlīdzeklī:

36.1.1. viedkarti “Jelgavas pilsētas skolēna apliecība”, ja izglītojamais mācās Jelgavas pilsētas pašvaldības vispārējās vai profesionālās izglītības iestādē;

36.1.2. viedkarti “Jelgavas pilsētas iedzīvotāja karte”, ja izglītojamais mācās citā vispārējās vai profesionālās vai augstākās izglītības iestādē.

36.2. pensionāram, nepārsniedzot 10 (desmit) braucienus mēnesī, izmantojot autorizācijai sabiedriskajā transportlīdzeklī viedkarti “Jelgavas pilsētas iedzīvotāja karte”;

36.3. politiski represētai personai, nepārsniedzot 20 (divdesmit) braucienus mēnesī, izmantojot autorizācijai sabiedriskajā transportlīdzeklī viedkarti “Jelgavas pilsētas iedzīvotāja karte”.

37. Viedkartes “Jelgavas pilsētas skolēna apliecība” saņemšanai personas, kas atbilst noteikumu 36.1.1.punktam, vēršas attiecīgajā Jelgavas pilsētas pašvaldības izglītības iestādē.

38. Viedkartes “Jelgavas pilsētas iedzīvotāja karte” saņemšanai personas, kas atbilst noteikumu 36.1.2., 36.2. un 36.3.punktam, vēršas JSLP.

39.Lai saņemtu noteikumu 36.punktā minēto pabalstu, persona uzrāda personu apliecinošu dokumentu un attiecīgo sociālo statusu apliecinošu dokumentu (apliecību sociālo garantiju nodrošināšanai, pensionāra vai politiski represētās personas apliecību). Lai minēto pabalstu saņemtu no nākamā mēneša 1.datuma, persona, uzrādot personas un sociālo statusu apliecinošu dokumentu, iesniedz JSLP iesniegumu līdz kārtējā mēneša 15.datumam.

40.Noteikumu 36.punktā minētā pabalsta saņemšanai:

40.1. bērna bāreņa un bez vecāku gādības palikuša bērna likumiskajam pārstāvim jāiesniedz iesniegums vienu reizi kalendārajā gadā, un pabalsts tiek piešķirts līdz kārtējā/nākamā gada 30.septembrim;

40.2. pilngadību sasniegušajam bērnam bārenim līdz 24 (divdesmit četru) gadu vecuma sasniegšanai līdz kārtējā gada 15.septembrim jāiesniedz iesniegums un apliecinājums, ka sekmīgi turpina mācības profesionālās vai vispārējās izglītības iestādē, koledžā vai augstskolā. Pabalsts tiek piešķirts līdz kārtējā/nākamā gada 30.septembrim;

40.3. pensionāram un politiski represētai personai jāiesniedz iesniegums vienu reizi, un pabalsts tiek piešķirts uz nenoteiktu laiku.

41. Noteikumu 36.punktā minētās personas, kuras saņēmušas pabalstu pilsētas sabiedriskā transporta braukšanas maksas segšanai, nevar vienlaikus saņemt citus braukšanas maksas atvieglojumus Jelgavas pilsētas sabiedriskajā transportā.”.

4. Aizstāt 61.punktā vārdu “domes” ar vārdu “pašvaldības” un papildināt aiz vārda “centrā” ar vārdiem “vai Jelgavas pilsētas pašvaldības administrācijas Dzimtsarakstu nodaļā”.

5. Noteikumi stājas spēkā 2020.gada 21.jūlijā.

Jelgavas pilsētas domes priekšsēdētājs A.Rāviņš